Cineál Chonaill. Géag Uí Néill an Tuaiscirt ba ea Cineál Chonaill (Sean-Ghaeilge Cenél Conaill) a mhaíodh gurbh é Conall Gulban mac Néill Naoighiallaigh a sinsear, an chéad Éireannach a d'iompaigh ina Chríostaí, a deirtear. Tugadh Tír Chonaill ar a ríocht dhúchais, agus a n-ionad cumhachta ar Mhaigh Íotha i nGleann na Finne. Leathadar de réir a chéile isteach i gcontaetha Dún na nGall agus Fear Manach an lae inniu.
Bhíodh Cineál Chonaill ag troid go minic lena ngaoil, Cineál Eoghain, agus ghabhadar faoin 12ú haois a lárionad Aileach ar Inis Eoghain Tháinig Cineál Eoghain ina n-ionad áfach mar ríthe Uí Néill an Tuaiscirt.
Seo a leanas liosta de phríomhchlanna an Chineáil.
Is é is Colm Cille, a bhunaigh mainistir Dhoire, an bhall is cáiliúla de chuid Cineál Chonaill. Maítear gur gharmhac Chonaill Ghulbain é.
"Cenél Luighdech".
Lugaidh mac Séadna ("Lugaid mac Sétnai"), fionnó Chonaill Ghulbain, ba ea sinsear Chineál Lughaí ("Cenél Luighdech"; aitheanta níos coitianta mar "Síl Lugdach"). Síneadh a gcuid tailte dúchais ó Ghaoth Dobhair go dtí An tSúileach. Bhíodh Uí Dhomhnaill agus Uí Dhochartaigh, ina gclanna is cumhachtaí de Chineál Chonaill.
Clann Chionnfhaoladh.
Géag de "Cenél Luighdech" is ea Clann Chionnfhaoladh ainmnithe as Cionnfhaoladh seanathair Bhaoill (Báegell). Sinsear eapainmneach an phríomhchlann Uí Bhaoill ba ea Baoll féin. Taoisigh Thír Ainmhireach agus Tír Bhoghaine i ndeisceart Dún na nGall ba ea iad. 
Shíneadh a gcuid críoch ó thús ó Bhaile Dhún na nGall go dtí gar do Chill Mhic Réanáin ar an gcósta thiar. Faoin 13ú haois, bhí a thailte roinnte ina ndá leath ag clann Uí Dhomhnaill; Tír Ainmhireach sa deisceart agus na Trí Tuatha sa tuaisceart. Deirtear go bhfuil an bharúntacht, Baollaigh ainmnithe astu. 
Clann Dálaigh.
Géag Uí Dhomhnaill de Chineál Lughaí is ea Clann Dálaigh (aitheanta fosta mar Síol Dálaigh). Ainmnithe as Dálach athair Éineacháin (féach thíos), taoiseach Chineál Lughaí, is ea iad.
"Cenél Aedha".
Aodh mac Ainmhireach ("Áed mac Ainmuirech"), dubhó Chonaill Ghulbain, ba ea sinsear Chineál Aodha ("Cenél Áedha"). "Ainmuire mac Sétnai" ba ea a athair, agus "Lugaid mac Sétnai", bunaitheoir "Cenél Luighdech", a uncail. Deirtear go bhfuil an bharúntacht Tír Aodha ainmnithe astu.
"Cenél mBógaine".
Éanna Bóghoin ("Énna Bóguine") mac Conall Gulban ba ea sinsear Chineál Bhóghona. Deirtear gurbh é Tír Bhóghona a gcríocha, a deir O'Donovan gurbh ionann sin agus an bharúntacht Báinigh agus cuid den bharúntacht Baollaigh.
Tugtar seachtar mac d'Éanna sna ginealaigh le fáil in Laud 610, tiomsaithe c.1000 AD:
Tá leagan eile ámh sa saothair le Ó Cléirigh:
De shliocht Cineál is ea Naomh Cróine Bheag.
"Cenél Duach".
Ainmnithe as Tiarnach Daui ("Tigernach Duí") mac Conaill Ghulbain is ea "Cenél Duach". Deirtear go raibh "Ninnid" mac Tiarnaigh ar an bhfód ag Cath Móin Daire Lothair (Muine Mór, Contae Doire), áit a chloígh Uí Néill an Tuaiscirt na Cruithne. Bhí "Báetán mac Ninnedo" mhic Tiarnach ina Rí na Teamhrach le bliain amháin, sa bhliain 568.
"Cenél Énna".
De shliocht Éanna, séú mac Chonaill Ghulbain, is ea Cineál Éanna ("Cenél Énna"). Feictear iad mar ríthe Maigh Íotha, Tír Éanna agus Fánaid.
Ó Breasláin.
Géag de Chineál Éanna trí "Fergus Fanad" is ea Uí Bhreasláin